
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-224/2011-04
09.04.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да ВИСОКА ШКОЛА „АКАДЕМИЈА ЗА ПОСЛОВНУ ЕКОНОМИЈУ“ са седиштем у Чачак, Булевар Вука Караџића 2, ЧАЧАК, ПИБ: 106003689, Матични број: 17765108,  испуњава прописане стандарде за акредитацију студијског програма  Основне академске студије - ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА „АКАДЕМИЈА ЗА ПОСЛОВНУ ЕКОНОМИЈУ“ са седиштем у Чачак, Булевар Вука Караџића 2, ЧАЧАК, је дана 15.4.2011. године поднела захтев за акредитацију студијског програма  Основне академске студије - ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука под бројем 612-00-224/2011-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ШКОЛА „АКАДЕМИЈА ЗА ПОСЛОВНУ ЕКОНОМИЈУ“ и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе. Програм траје 4 школске године, носи 240 ЕСПБ бодова, студент га може уписати уз услов да има стечено средње образовање, да је остварио одређени успех током средњег образовања  и да је положио пријемни испит. Услови уписа на студијски програм и остали најважнији елементи студијског програма и режима студија прописани су Статутом установе, Правилником о правилима студирања и Правилником о упису студената на студијске програме. 
Студијски програм обезбеђује стицање одговарајућих  компетенција у области планирања, организовања, вођења и контролисања пословних процеса у оквиру малих и средњих предузећа у свим подручјима привредне делатности. Сврха студијског програма је довољно прецизно и јасно формулисана. Реч је о  програму друштвено - хуманистичких наука, који је у потпуности у складу са основним задацима и циљевима установе. Сврха студијског програма је образовање студената из области економије пословања малих и средњих предузећа, на нивоу основних академских студија. Сврха се заснива на синтези специфичних академских знања и вештина из области економије, организације производње и технологије и информатичке технологије и менаџмента, као и стварање подлоге за наставак школовања.
Циљеви програма су јасно формулисани и у потпуности су у складу са задацима Установе. Циљ студијског програма  је да се образује стручњаке, који поседује потребна знања из основних економских и менаџерских дисциплина и специфичне вештине за управљање пословним процесима у различитим делатностима, и који примењује савремене информационе технологије. Кроз прецизно  формулисање циљева програма може се закључити да програм омогућава стицање напредних знања и вештина у области пословања малих и средњих предузећа и привредних друштава уопште.
Услови и поступци који су неопходни за завршавање студија и добијање дипломе основног нивоа образовања су дефинисани, доступни су јавности, и у складу су са циљевима садржајем и обимом студијског програма.
Установа је у складу са препорукама отклонила недостатке у вези са овим захтевима стандарда који се односи на курикулум. Структура курикулума садржи све потребне елементе, распоред предмета по семестрима, фонд часова и ЕСПБ. Основне академске студије одвијају се 4 године. Студијски програм има 24 обавезна предмета и 7 изборних (од 14 понуђених). У формалном смислу сви елементи курикулума су испуњени. На студијском програму укупан фактор изборности према позицијама где студент бира предмете је 23,33%. У структури студијских програма правилно су заступљене различите групе предмета према стандардима. Установа је поступила у складу са препорукама и показала је међународну усаглашеност предложеног студијског програма. Студијски програм је целовит, добро конципиран. Програм је усаглашен са основним савременим тенденцијама образовања и базира се на модерним сазнањима и достигнућима економске теорије и праксе малих и средњих предузећа у земљи и свету. Структура курикулума је добро постављена и обухвата углавном најважније аспекте едукације какви постоје у свету.
Полагањем испита студенти стичу одређени број ЕСПБ бодова, који се креће у распону од 7 до 8. Завршни рад носи 6 ЕСПБ. Установа је користила јединствену методологију у одређивању ЕСПБ. Већина предмета има оптерећење 3+2 или 2+3 и предвиђено је да се стиче 7 или 8 ЕСПБ, што је примењено јединствено и доследно за све године студија. Установа је предвидела континуирано праћење успешности студената током све четири године студијског програма. Предвиђено је да студенти стичу поене на предмету кроз различите облике наставе. Прописани стандарди о стицању поена у предисипитним обавезама у потпуности су испуњени.
Установа је поступила по захтевима изнетим у Акту упозорења и отклонила недостатке који су се односили на компетенције ангажованих наставника. За потребе реализације овога програма Установа је обезбедила просторије укупне површине 3.000 м2, од чега ће се 1.590 м2 користити за наставне активности, а остатак по потреби за наставне и друге потребе. Обезбеђена задовољавајућа техничка опрема потребна за реализацију наставе. Библиотечки ресурси су задовољавајући, како у формалном, тако и у садржајном смислу. У оквиру библиотечког фонда установа је обезбедила уџбенике који су потребни за покривеност предмета на студијском програму.
[bookmark: _GoBack]Установа има развијен систем праћења контроле и унапређења квалитета. У саставу Комисије за контролу квалитета има и представника студената.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је ВИСОКА ШКОЛА „АКАДЕМИЈА ЗА ПОСЛОВНУ ЕКОНОМИЈУ“  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа ВИСОКА ШКОЛА "АКАДЕМИЈА ЗА ПОСЛОВНУ ЕКОНОМИЈУ"  за студијски програм  Основне академске студије - ПОСЛОВАЊЕ МАЛИХ И СРЕДЊИХ ПРЕДУЗЕЋА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ВИСОКА ШКОЛА „АКАДЕМИЈА ЗА ПОСЛОВНУ ЕКОНОМИЈУ“ са седиштем у Чачак, Булевар Вука Караџића 2, ЧАЧАК, ПИБ: 106003689, Матични број: 17765108, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

